Heliportul din Târgu Jiu nu e gata nici după trei ani. Elicopterele SMURD aterizează pe terenul de fotbal, uneori în timpul meciurilor
Autoritățile de la Târgu Jiu nu reușesc să finalizeze heliportul a cărui construcție a început în urmă cu trei ani. Inițial, termenul de finalizare a fost de trei luni, ulterior a fost prelungit la doi ani, însă nici ultimul termen nu a fost respectat. Autoritățile spun că este nevoie de un aviz de la Autoritatea Aeronautică. În tot acest timp, elicopterul SMURD aterizează pe un teren de fotbal, iar noaptea nu poate prelua bolnavi pentru că nu sunt îndeplinite condițiile de aterizare în siguranță.